Seda Helsingin Sanomat'e pealkirja on kindlasti sajad Soome juhtpoliitikud viimased kuu aega unes näinud - kelle jaoks märg, kelle jaoks õudusunenägu - ning täna on ta reaalsus. Soome ajalooline  valimistulemus on muutnud valitsuse moodustamise erakordselt keeruliseks ning valimistel suurimaks erakonnaks tõusnud Soome Koonderakond on sisuliselt valimised võitnud Põlissoomlaste käes pantvangis. Nädala-kahe sees on selge, kas Katainen suudab leida vajalikud kompromissid või hakkab tema asemel valitsust moodustama sotsiaaldemokraatide esimees Jutta Urpilainen.    Kui Katainen ja koonderakond valitsuse moodustamisel tõepoolest põruvad, saab sellest juba teine enneolematu pretsedent (esimeseks oli  põlissoomlaste lisandumine suurparteide hulka) põhjanaabrite poliitilises lähiajaloos - sisu ja alternatiive vaadates tundub, et Soomele saab see hetkel ainult kasuks tulla.